Meta Baš
Meta Baš, slovenska amaterska gledališka igralka, * 3. oktober 1876, Celje, † 26. februar 1959, Celje.

V Celju je končala meščansko šolo, nato na Dunaju, Parizu in Londonu študirala francoščino, nemščino, angleščino ter pedagogiko. V svoj študij je vključila tudi številna potovanja po Evropi, med katerimi je obiskovala gledališča v Parizu in Londonu, bila pa je tudi stalna obiskovalka dunajskih gledališč. Z razgledanostjo, znanjem, izrednim igralskim talentom in tudi lepoto se je uspešno vključila v Dramatični odsek Celjskega pevskega društva, ki ga je vodil Vladimir Ravnihar. Pod njegovim vodstvom je namreč začela majhna skupina celjskih narodnjakov s celovečernimi gledališkimi predstavami.

Od 1897 - 1910 je nastopala na celjskem odru. Spada pa v tisti krog gledaliških igralk – amaterk, ki so pred prvo svetovno vojno v izredno težkih pogojih ustvarjale temelje celjskemu gledališču. Bila je kultivirana in nadarjena igralka. Oblikovala je poglavitne vloge salonskega in ljudskega sloja. Z Rafaelom Salmičem, celjskim urarjem, je odigrala številne vloge v dramah, veseloigrah in operetah, najboljše v Govekarjevih dramatizacijah. Odlikovala sta jo širok igralski razpon in priljubljenost, tako da njeno delo pomeni pionirski prispevek k slovenski gledališki kulturi v Celju.

Glej tudi 
 seznam slovenskih igralcev

Viri 
 Enciklopedija Slovenije. (1987). Knjiga 1. Ljubljana: Mladinska knjiga.
 Celjski biografski leksikon. Celje: Domoznanski oddelek. Osrednja knjižnica Celje.

Slovenski gledališki igralci
Meta Baš , slovenska amaterska gledališka igralka , * oktober Celje , † februar Celje . V Celju je končala meščansko šolo , nato na Dunaju , Parizu in Londonu študirala francoščino , nemščino , angleščino ter pedagogiko . V svoj študij je vključila tudi številna potovanja po Evropi , med katerimi je obiskovala gledališča v Parizu in Londonu , bila pa je tudi stalna obiskovalka dunajskih gledališč . Z razgledanostjo , znanjem , izrednim igralskim talentom in tudi lepoto se je uspešno vključila v Dramatični odsek Celjskega pevskega društva , ki ga je vodil Vladimir Ravnihar . Pod njegovim vodstvom je namreč začela majhna skupina celjskih narodnjakov s celovečernimi gledališkimi predstavami . Od - je nastopala na celjskem odru . Spada pa v tisti krog gledaliških igralk – amaterk , ki so pred prvo svetovno vojno v izredno težkih pogojih ustvarjale temelje celjskemu gledališču . Bila je kultivirana in nadarjena igralka . Oblikovala je poglavitne vloge salonskega in ljudskega sloja . Z Rafaelom Salmičem , celjskim urarjem , je odigrala številne vloge v dramah , veseloigrah in operetah , najboljše v Govekarjevih dramatizacijah . Odlikovala sta jo širok igralski razpon in priljubljenost , tako da njeno delo pomeni pionirski prispevek k slovenski gledališki kulturi v Celju . Glej tudi seznam slovenskih igralcev Viri Enciklopedija Slovenije . Knjiga Ljubljana : Mladinska knjiga . Celjski biografski leksikon . Celje : Domoznanski oddelek . Osrednja knjižnica Celje . Slovenski gledališki igralci